לירון לב (שחקנית)

לירון לב (נולדה ב-17 באפריל 1980) היא שחקנית טלוויזיה ישראלית.

ביוגרפיה
לב היא בתם של רני לב ולאה גלובוס. אביה החורג הוא יורם גלובוס. לב היא אחותו הגדולה של השחקן עידו לב (שלצידו שיחקה בסדרות "רמת אביב גימל" ו"סיטי טאוור") ואחייניתה של הזמרת עדנה לב.

בשנת 1995, ובשנים 1997–2000 גילמה את איריס באופרת הסבון הישראלית הידועה "רמת אביב גימל", בהפקתו של יורם גלובוס, בעלה של אמה מנישואיה השניים. לאחר שירותה הצבאי, ב-2001, הופיעה באופרת סבון נוספת שהפיק גלובוס, "סיטי טאוור", בתפקיד מיכל פלג, ובנוסף גם אחיה עידו לב שיחק בסדרה וגילם בה את אחיה למחצה אדם. באותה שנה הופיעה גם במסגרת התוכנית הסאטירית "שידורי המהפכה", בקטעי אופרת סבון בשם "אהבות ושקרים", שהיוותה פארודיה ל"רמת אביב גימל". ב-2003 גילמה את רונית בסדרת הדרמה הרפואית "טיפול נמרץ", אשר הייתה קריירת המשחק האחרונה שלה.

לאחר מכן פרשה ממשחק, ועבדה בין השאר כדוגמנית וכמאפרת מקצועית. ב-2005 הופיעה בתפקיד אורח בסדרה "מילואים".

כיום, היא חלק מהבעלים של מרכז הפעלות לילדים הפועל בשכונת תל ברוך בתל אביב בשם "מיקידו - חממה לילדים מאושרים".

ב-20 במרץ 2005 נישאה למוזיקאי והיוצר אלי בראל ולהם שתי בנות ובן. ב-2016 השניים התגרשו.

מתגוררת כיום בתל אביב.

קישורים חיצוניים

 

שחקניות קולנוע וטלוויזיה ישראליות
משפחת גלובוס
בוגרות גימנסיה הרצליה
בוגרי גימנסיה הרצליה
ישראליות שנולדו ב-1980
ישראלים שנולדו ב-1980
תל אביב-יפו: אישים